জীবন ও তার বৈচিত্র্য
এই বিশ্বপ্রকৃতির বুকে প্রধানত দু'রকম বস্তু আছে, জীব এবং জড়। জীবের জীবন আছে কিন্তু জড়বস্তু প্রাণহীন এতে কোন জীবনের লক্ষণ নেই। পৃথিবী সকল প্রকার সজীব বস্তুর উৎপত্তি, গঠন, প্রকৃতি, জীবন প্রক্রিয়া, পরিবেশের সঙ্গে পারস্পরিক নির্ভরশীলতা, স্থায়িত্ব, বংশবিস্তার প্রত্যেকের সঙ্গে জীবজগৎ জড়িত। জীবদেহ বিভিন্ন জৈব ও অজৈব বস্তুর সমন্বয়ে গঠিত, কিন্তু গঠন ও কার্যগত জড় বস্তুসমূহের ঐক্যবদ্ধ ও বিশেষ এক ভৌত রাসায়নিক সাম্যাবস্থায় নতুন বৈশিষ্ট্যের বহিঃপ্রকাশ ঘটে, যা হল জীবন। বিভিন্ন বিজ্ঞানীরা যেভাবে জীবনের সংজ্ঞা দিয়েছেন তা হল - বৃদ্ধি, প্রজনন, পরিব্যক্তি, বিবর্তন ইত্যাদি বৈশিষ্ট্য প্রকাশকারী প্রোটোপ্লাজমীয় ব্যবস্থাপনাকে জীবন বলে।